محمد المدلاوي المنبهي (مزيود ف 1949 ف إيݣودار منابهة ف سوس) هوّا لانݣويست ؤ كاتب مغريبي، ؤ ؤستاد باحيت ديال لّانݣويستيك ف جاميعة محمد لخاميس ف رّباط. عندو عاداد كبير د لكتوبا ؤ لأبحات علا لّوغات ؤ تّقافة لمغريبية بشكالها ؤ مؤتيراتها (عربية، أمازيغية، يهودية، أندالوسية). كان ؤستاد ديال مادة د جّتيماعيات، ؤ موراها ؤستاد د لعربية ف ليسي لالة أسماء ف وجدة. كان ؤستاد جاميعي ؤ باحيت ف جاميعة محمد لّول ف وجدة من 1978 تال 2003. تماك قرّا مجموعة د لمواد منها لعربية، فيقه لّوغة، لّانݣويستيك ؤ لعبرية، ؤ كان نايب ديال عاميد لكلية من 1995 تال 1999. ف 1999، مشا ف مهمة ل لمركز لوطني ل لبحت لعيلمي ف پاري. ف 2002 نضم ل لمعهد لملكي د تّقافة لأمازيغية. ف 2012، كان خدا جايزة أحسن بحت منشور ف جاميعة محمد لخامس سّويسي، ؤ جايزة لمغريب د لكتاب علا كتابو "رفع الحجاب عن مغمور الثقافة والآداب". محمد المدلاوي عندو 9 د لكتوبا نشرهوم بشكل فردي، ؤ 8 معا كتّاب ؤ باحيتين خرين، ؤ عاداد كبير د لأبحات منشورين ب لعربية ؤ لفرانساوية ؤ نّݣليزية.